Työeläkeyhtiö Varman ja työeläkeyhtiö Ilmarisen toimitusjohtajat saavat puolen miljoonan palkan sekä bonusten päälle 100 000–200 000 euron lisäeläketalletukset vuosittain eläkejärjestelmästä. Työeläkeyhtiöt ovat osa sosiaalivakuutusta.

Taloudel­lisen tiedotus­toimiston (TAT) johtajat Mikko Hakala ja Kari Väisänen olivat viime viikolla huolissaan siitä, että nuoret aikuiset jäävät ilman riittävää eläkettä.

”Nuoret aikuiset joutuvat nyt varautumaan siihen, ettei heidän aikanaan saamansa eläke riitä sellaisenaan – ilman säästöjä ja sijoituksia – edes välttämättömiin menoihin”, TAT:n johtajat ennustivat Helsingin Sanomien Vieraskynässä.